10033 



ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 929 

24 Δεκεμβρίου 1993 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 22806 

Εκκαθάριση πρώην Σ.ΕΠ. και προσωρινή καταβολή στους 
μετόχους τους. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

α) Τις διατάξεις του άρθρου 3 παρ. 3 περ. α, β, γ και δ 
του Ν. 2175/1993 «Οργάνωση ενιαίου φορέα αστικών συ¬ 
γκοινωνιών στην περιοχή Αθηνών - Πειραιώς και Περιχώ¬ 
ρων και άλλες διατάξεις». 

β) Το γεγονός ότι από τις διατάξεις αυτής της απόφασης 
δεν δημιουργείται δαπάνη σε βάρος του κρατικού προϋ¬ 
πολογισμού. 

γ) Την ανάγκη αντιμετώπισης των εκτάκτων συνθηκών, 
αποφασίζουμε: 

Άρθρο 1 

Εκκαθάριση των Σ.Ε.Π. 

1. Η εκκαθάριση καθεμιάς από τις πρώην Συγκοινωνια¬ 
κές Επιχειρήσεις (Σ.ΕΠ.) γίνεται από τριμελή Επιτροπή 
Εκκαθάρισης (Ε.Ε.). 

' 2. Μέλη των Επιτροπών Εκκαθάρισης ορίζονται οι εξής: 

Α. Για την 1η Σ.ΕΠ. οι: α) Ηλίας Αποστολάκης, οικονο¬ 
μολόγος, β) Χρήστος Μαρούσος, οικονομολόγος και γ) 
Χαράλαμπος Κατής, λογιστής. 

Β. Για τη 2η Σ.ΕΠ. οι: α) Παναγιώτης Ζάχος, οικονομο¬ 
λόγος, β) Χριστόφορος Τόλιος, πολιτικός μηχανικός και γ) 
Δημήτριος Μαγαζής, Πρόεδρος της τέως 2ης Σ.ΕΠ. 

Γ. Για την 3η Σ.ΕΠ. οι: α) Βασίλειος Τολιόπουλος, δικη¬ 
γόρος, β) Ηλίας Κωνσταντινίδης, οικονομολόγος και γ) 
Χρυσούλα Γιάνναρη - Αρμούτη, λογίστρια. 

Δ. Γ ια την 4η Σ.ΕΠ. οι.α) Αλεξάνδρα Πηρουνάκη, δικηγό¬ 
ρος, β) Νικόλαος Αδαμόπουλος, οικονομολόγος και γ) Γε- 
ώργιος Βελέντζας, λογιστής. 

Ε. Γ ια την 5η Σ.ΕΠ. οι: α) Ιωάννης Μπαλιάκας, οικονομο¬ 
λόγος, β) Λεωνίδας Καββαδίας, οικονομολόγος και γ) Βα¬ 
σίλειος Μαρετάκης, λογιστής. 

ΣΤ. Γ ια την 6η Σ.ΕΠ. οι: α) Βασίλειος Βασιλόπουλος, οι¬ 
κονομολόγος, β) Χρήστος Πολυδωρόπουλος, οικονομολό¬ 
γος και γ) Κων/νος Καραπαναγιώτης, λογιστής. 

Ζ. Για την 7η Σ.ΕΠ. οι: α) Σωτήριος Κωνσταντακόπου- 


λος, οικονομολόγος, β) Νικόλαος Κλεισιάρης, δικηγόρος 
και γ) Δημήτριος Μέρμηγκας, Πρόεδρος της τέως 7ης 
Σ.ΕΠ. 

Η. Για την 8η Σ.ΕΠ. οι: α) Πρόδρομος Γεωργιάδης, οικο¬ 
νομολόγος, β) Κωνσταντίνος Σταματούκος, οικονομολό¬ 
γος και,γ) Αλέξανδρος Αρβανιτάκης, λογιστής. 

3. Η Επιτροπή Εκκαθάρισης προβαίνει: α) στην εκκαθά¬ 
ριση των Σ.ΕΠ., β) στην επιστροφή στους μετόχους των 
πρώην Σ.ΕΠ. ατόκως του ποσού που κατέβαλαν υπέρ του 
Ελληνικού Δημοσίου για την απόκτηση δικαιώματος θέσης 
σε κυκλοφορία θερμικού λεωφορείου δημόσιας χρήσης 
και νομιμοτόκως του ποσού που κατέβαλαν εξ ιδίων πό¬ 
ρων στις πωλήτριες και δανειοδότριες εταιρείες, σύμ¬ 
φωνα με τη διάταξη του άρθρου 3 παρ. 3 περ. γ’ του Ν. 
2175/1993, γ) στο συμψηφισμό των απαιτήσεων μεταξύ 
Ελληνικού Δημοσίου και ΟΑΣ αφ’ενός και μετόχων πρώην 
Σ.ΕΠ. αφ’ετέρου, από την εφαρμογή των Ν. 2078/1992 
και του Ν. 2175/1993 (ΦΕΚ Α’ 211). 

4. Κατά την εκκαθάριση απογράφεται η περιουσία της 
Σ.ΕΠ., διεκπεραιώνονται οι εκκρεμείς υποθέσεις και ιδίως 
εισπράττονται οι απαιτήσεις, ρευστοποιείται η περιουσία 
και πληρώνονται τα χρέη της Σ.ΕΠ. Ακολουθεί ο συμψηφι¬ 
σμός των απαιτήσεων, σύμφωνα με τις διατάξεις της 
προηγουμένης παραγράφου, στον οποίο περιλαμβάνονται 
και οι απαιτήσεις της περ. β' της,προηγούμενης παραγρά¬ 
φου. Το υπόλοιπο διανέμεται στους μετόχους της Σ.ΕΠ. 
ανάλογα με τις μερίδες τους, εκτός αν ορίζει διαφορετικά 
το καταστατικό της Σ.ΕΠ. 

5. Η Επιτροπή Εκκαθάρισης βρίσκεται σε απαρτία όταν 
είναι παρόντα δύο από τα μέλη της και αποφασίζει με 
πλειοψηφία δύο από τα μέλη της. Η παραίτηση ή μη ανά¬ 
ληψη καθηκόντων ενός από τα μέλη της Επιτροπής Εκκα¬ 
θάρισης δεν εμποδίζει τη συνέχιση των εργασιών της. 

6. Η εκκαθάριση και οι λοιπές διαδικασίες των παραγρά¬ 
φων 3 και 4 αυτού του άρθρου θα ολοκληρωθούν σε 
τρεις μήνες από τη δημοσίευση αυτής της απόφασης. 

7. Κάθε μέλος της Επιτροπής Εκκαθάρισης αμείβεται 
με το ποσό των τριακοσίων χιλιάδων δραχμών μηνιαίως. Αν 
η εκκαθάριση ολοκληρωθεί σε διάστημα μικρότερο των 
τριών μηνών, οι εκκαθαριστές αμείβονται με το σύνολο 

της αμοιβής που θα εισέπρατταν στο διάστημα των τριών 
μηνών. 

Αρθρο 2 

Προσωρινή καταβολή στους μετόχους των Σ.ΕΠ. 

1. Μέσα σε τρεις εργάσιμες ημέρες από την ανάληψη 
των καθηκόντων των μελών της Επιτροπής Εκκαθάρισης 
και μετά από έγκριση του προέδρου του Ο.Α.Σ.Α., κάθε 
Επιτορπή Εκκαθάρισης διανέμει στους μετόχους της 
πρώην Σ.ΕΠ., της οποίας την εκκαθάριση έχει αναλάβει, 
προσωρινά και για την αντιμετώπιση εκτάκτων αναγκών 
των μετόχων, τις εισπράξεις του Ο.Α.Σ. από τα εισιτήρια 
του μηνάς Νοεμβρίου 1993 και την κρατική επιδότηση του 
ίδιου μήνα. Το ποσό που θα διανεμηθεί υπολογίζεται αφού 
αφαιρεθούν από τα ποσά του προηγουμένου εδαφίου οι 
αντίστοιχες προκαταβολές που έχουν ήδη καταβληθεί κα¬ 
θώς και οι κρατήσεις στις οποίες προέβαιναν οι Σ.ΕΠ. για 
τις ανάγκες λειτουργίας τους. 

2. Η διανομή των ποσών της προηγουμένης παραγρά¬ 
φου στους μετόχους κάθε μιας από τις πρώην Σ.ΕΠ. γίνε¬ 
ται με τους όρους που γινόταν η κατανομή των εσόδων 
από κάθε Σ.ΕΠ. στους μετόχους της. Για το σκοπό αυτό τα 
μέλη του Διοικητικού Συμβουλίου καθεμιάς από τις πρώην 
Σ.ΕΠ. υποβάλλουν στις Επιτροπές Εκκαθάρισης, την επο¬ 
μένη της ανάληψης των καθηκόντων της Επιτροπής Εκ¬ 
καθάρισης, υπεύθυνη δήλωση του άρθρου 8 του Νόμου 
1599/1986, που υπογράφουν από κοινού όλα τα μέλη του 
Διοικητικού Συμβουλίου κάθε Σ.ΕΠ., και στην οποία δηλώ¬ 
νουν α) το ποσό που αντιστοιχεί σε καθένα από τους μετό¬ 
χους της πρώην Σ.ΕΠ. από τις εισπράξεις των εισιτηρίων 
του μηνός Νοεμβρίου .1993, β) το ποσό που αντιστοιχεί σε 
καθένα από τους μετόχους της παραπάνω Σ.ΕΠ. από την 
κρατική επιδότηση για το ίδιο χρονικό διάστημα, γ) ότι 
έχουν ελέγξει τα σχετικά παραστατικά και είναι αλληλεγ- 


γύως και εις ολόκληρον έκαστος υπεύθυνα για την ακρί¬ 
βεια και τη βασιμότητα του περιεχομένου του εκκαθαρι¬ 
στικού αποτελέσματος που δηλώνουν για κάθε μέτοχο και 
δ) ότι η Σ.ΕΠ. δεν οφείλει αμοιβές στο υπαλληλικό προσω¬ 
πικό της ούτε ασφαλιστικές εισφορές. Αν η δήλωση δεν 
περιέχει το σημείο δ' του προηγουμένου εδαφίου, η Επι¬ 
τροπή Εκκαθάρισης προβαίνει, κατά την κρίση της, σε πα¬ 
ρακρατήσεις από το ποσό της παραγράφου 1 που αντι¬ 
στοιχούν στα ποσά που οφείλει η Σ.ΕΠ. για τις αιτίες της 
περ. δ’ του προηγουμένου εδαφίου. 

3. Κάθε μέτοχος της Σ.ΕΠ., πριν την είσπραξη του πο¬ 
σού της παραγράφου 1 αυτού του άρθρου, υποβάλει 
υπεύθυνη δήλωση του άρθρου 8 του Ν. 1599/1986, στην 
οποία δηλώνει ότι έχει εξοφλήσει κάθε φύσεως υποχρεώ¬ 
σεις του ως εργοδότη προς τους οδηγούς του λεωφορείου 
που είχε θέσει σε κυκλοφορία και ότι έχει καταβάλει τις 
σχετικές ασφαλιστικές εισφορές. 

4. Η διανομή ποσών της παραγράφου 1 δεν γίνεται αν 
δεν υποβληθούν οι υπεύθυνες δηλώσεις των παραγράφων 
2 και 3 αυτού του άρθρου. Η Επιτροπή Εκκαθάρισης δύνα- 
ται να ζητήσει, με αιτιολογημένη απόφασή της, αντί της 
υποβολής της δήλωσης της παραγράφου 3, βεβαιώσεις 
πλήρους εξόφλησης από τους εργαζόμενους και τα ασφα¬ 
λιστικά τους ταμεία. 

5. Τα ποσά αυτού του άρθρου αποτελούν μέρος των πο¬ 
σών που συμψηφίζονται, σύμφωνα με τη διάταξη του άρ¬ 
θρου 1 παρ. 3 αυτής της απόφασης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Δεκεμβρίου 1993 

Ο ΥΠΟΥΡΓΟΣ 

ΓΙΑΝΝΗΣ ΧΑΡΑΛΑΜΠΟΥΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


